Dundagas jūrskola

Dundagas jūrskola bija Dundagas pagasta Ģipkā, 1869. gadā dibināta jūrskola. Pazīstama arī kā Ģipkas jūrskola, vēlāk arī kā Mazirbes jūrskola.

 Vēsture 
Dundagas jūrskola dibināta 1869. gadā Ģipkā, balstoties uz 1867. gada jūrskolu likumu kā I (zemākās) kategorijas jūrskola. 1894. gadā jūrskola no Ģipkas tiek pārcelta uz Mazirbi. Kopš 1880.gada bija II kategorijas jūrskola.
Periodā no 1869. līdz 1898. gadam jūrskolā mācījās 1057 audzēkņi. Eksāmenus nokārtojuši 7 tālbraucēju stūrmaņi un tuvbraucēju kapteiņi kā arī 197 tuvbraucēju stūrmaņi.
Pēc 1902. gada jūrskolu likumdošanas izmaiņām kļuvusi par zemākās kategorijas, jeb sagatavošanas jūrskolu.

Pirmā pasaules kara laikā jūrskola evakuēta uz Tartu, Igaunijā. Vēlāk uz Taganrogu. Pēc kara darbību Latvijā nav atjaunojusi.

 Atsauces 
 Latvijas Jūrniecības enciklopēdija, Rīga, 1998.

Kategorija:Jūrskolas Latvijā
Kategorija:Dundagas pagasts